b'\n_START_ARTICLE_\nApertium\n_START_PARAGRAPH_\nApertium je platforma za ra\xc4\x8dunalno prevo\xc4\x91enje razvijena uz pomo\xc4\x87 sredstava \xc5\xa1panjolske i katalonske vlade na Sveu\xc4\x8dili\xc5\xa1tu u Alicanteu. Apertium je slobodni softver, objavljen pod GNU GPL licencijom._NEWLINE_Apertium je nastao kao jedna od jezgri za ra\xc4\x8dunalno prevo\xc4\x91enje u okviru projekta OpenTrad. Iako je u po\xc4\x8detku razvijen za prevo\xc4\x91enje bliskih jezika, njegove mogu\xc4\x87nosti su u me\xc4\x91uvremenu pobolj\xc5\xa1ane te je sada mogu\xc4\x87e tretirati i divergentne jezi\xc4\x8dne parove. Novi jezi\xc4\x8dni par kreira se pripremom jezi\xc4\x8dnih podataka u obliku rje\xc4\x8dnika i pravila u dokumentiranom XML formatu._NEWLINE_Jezi\xc4\x8dni podatci koji su trenutno razvijeni za upotrebu u Apertiumu (u suradnji sa Sveu\xc4\x8dili\xc5\xa1tem u Vigu, Politehni\xc4\x8dkim Sveu\xc4\x8dili\xc5\xa1tem u Kataloniji te Sveu\xc4\x8dili\xc5\xa1tem Pompeu Fabra) podr\xc5\xbeavaju romanske jezike iz \xc5\xa0panjolske (kastiljski, katalonski i galicijnski) te engleski, portugalski, francuski, rumunjski i okcitanski._NEWLINE_Apertium je tzv. shallow-transfer sustav za ra\xc4\x8dunalno prevo\xc4\x91enje koji koristi potpuni oblik za sve leksikolo\xc5\xa1ke transformacije i skriveni Markovljev model za ozna\xc4\x8davanje izgovora ili odabir ispravne kategorije rij\xc4\x8di.'